Kullervo Akilles Manner
Kullervo Akilles Manner, 1880-1936, finsk politiker og journalist. Manner sluttede sig til Finlands socialdemokratiske parti under storstrejken i 1905. Han tilhørte den radikale fløj og var tilhænger af den socialistiske magtovertagelse i januar 1918, som udløste Den Finske Borgerkrig. Han blev leder af den røde regering og fik i krigens slutfase nærmest diktatoriske beføjelser. Efter nederlaget i maj flygtede han til Rusland og blev her leder af det nydannede Finlands kommunistiske parti. Han kom i 1935 i konflikt med O.V. Kuusinen og henrettedes året efter.